Lietuvos tarptautinių oro uostų terminalų rekonstrukcija

Nauji oro uostų terminalai – siekiant atitikti Šengeno sutarties reikalavimus, buvo atidaryti nauji terminalai tarptautiniuose šalies oro uostuose.
Naujieji terminalai pritaikyti didėjančiam keleivių skaičiui, juose įrengtos Labai svarbių asmenų salės, mokamos automobilių stovėjimo aikštelės, pagerintas susisiekimas. Modernizuota terminaluose naudojama įranga, įrengti rentgeno spindulių įrenginiai galintys aptikti sprogmenis, sumontuota moderni pasienio kontrolės ir aviacinio saugumo tikrinimo įranga. Oro uoste atnaujinti inžineriniai tinklai, įrengtos automobilių stovėjimo aikštelės, rekonstruota perono danga.

Tarptautinis Vilniaus oro uostas

2007 m. atidarytas modernizuotas Vilniaus oro uosto keleivių terminalas, atitinkantis Šengeno sutarties reikalavimus (atskirti Šengeno ir ne Šengeno šalių keleivių srautai). Atnaujinto keleivių terminalo plotas viršija 37 tūkst. m²., įrengtos 6 keleivių laipinimo galerijos, naudojama moderni keleivių registravimo įrangą, įkurtas prekybos kompleksas, atidarytas verslo klubas, Labai svarbių asmenų salė, priešais keleivių terminalą įrengtos mokamos automobilių stovėjimo aikštelės. Atvykimo salė yra pirmajame terminalo aukšte, kuri skirstoma į 3 sektorius. Pagrindiniu A sektoriumi naudojasi didžiausia dalis atvykstančių keleivių. Jis koridoriais susisiekia su iš kairės pusės esančiu sektoriumi B ir iš dešinės pusės esančiu sektoriumi C. Išvykimo salė yra antrajame terminalo aukšte, kur įrengta 30 keleivių registracijos vietų bei 14 išvykimo vartų.

Tarptautinis Kauno oro uostas

2008 m. gegužės 13 d. oficialiai atidarytas naujasis Kauno oro uosto keleivių terminalas, skirtas aptarnausianti ne Šengeno šalių piliečius.
Projektinis trijų aukštų 7573 m² ploto statinio pajėgumas – milijonas keleivių per metus. Terminale įdiegtos naujausios keleivių aptarnavimo technologijos, sumontuota moderni pasienio kontrolės ir aviacinio saugumo tikrinimo įranga. Oro uoste atnaujinti inžineriniai tinklai, įrengtos automobilių stovėjimo aikštelės, rekonstruota perono danga. Bendra projekto vertė – 64 mln. litų. Naujasis keleivių terminalas padidins Kauno oro uosto keleivių pervežimo galimybes iki 1 mln. keleivių per metus. Šiuo metu Kauno oro uostas visiškai atitinka Šengeno reikalavimus bei tarptautinės civilinės aviacijos organizacijos rekomendacijas.
Prie naujojo keleivių terminalo įrengtas ir privažiavimo kelias, padidinta automobilių parkavimo aikštelė, ateityje prie naujo terminalo pastato bus praplėstas orlaivių peronas.
Be naujo terminalo, Kauno oro uoste įrengta perimetro apsaugos signalizacija, sumontuota nauja kilimo-tūpimo tako šviesų signalinė sistema.

Tarptautinis Palangos oro uostas

2007 m. spalio 26 d. baigtas ES paramos lėšomis Tarptautinio Palangos oro uosto keleivių terminalo rekonstravimas. Terminalas pritaikymas Šengeno reikalavimams. Bendra projekto vertė 12 295 tūkst. Lt. Šis projektas pradėtas 2006 m. įsisavinant 1000 tūkst. Lt valstybės biudžeto lėšų. Per 2007 m. atlikta statybos darbų už 11295 tūkst. Lt už darbus apmokant 4000 tūkst. Lt valstybės biudžeto lėšomis, 6200 tūkst. Lt Sanglaudos fondo lėšomis ir 1094 tūkst. Lt bendrafinasavimo lėšomis. Projektas įgyvendintas pilnai ir savalaikiai.
2011 Rugpjūčio 26 d. Atidarytas atnaujintas Palangos oro uosto keleivių terminalas, kuriame po rekonstrukcijos vienu metu bus galima aptarnauti tiek Šengeno, tiek šiai erdvei nepriklausančių šalių keleivius.